नेपालगन्ज टेक्निकल कलेज नेपालगन्जमा अध्ययनरत विध्यार्थीहरुले आज एक कार्यक्रम गरेर आफ्नो हातले बनाएको हस्तकला चित्रकला प्रदशनी गरेका छन् ।
कलेजमा सामान्य चिकित्सक , ल्याव टेक्निसियन , सिभिल ओभरसियर, कम्प्युटर इन्जिनियरमा अध्ययनरत विध्यार्थीहरुले आफ्नो विषयसँग सम्वन्धित शैक्षिक चित्रकला हस्तकला कलाल्मक ढङ्गले बनाएर प्रदशनि गरेर देखाएका थिए ।
उक्त कलेजका निर्देशक किशोर कुमार पाण्डेले विद्यार्थीहरुले यस्ता किसिमका प्रदशनि गर्ने गर्दा उनिहरुलाई पढाईका अलावा थप ज्ञान ,सीप अार्जन गर्ने बानीको विकास हुने कुरामा जोड दिनु भयो । यस्ता प्रदशनिमा लाग्ने खर्चको व्यवस्था कलेजले गरेको वताउनु भयो ।
उक्त प्रदर्शनीमा सवै भन्दा राम्रो वनाएका बिभागका विद्यार्थीहरुलाई प्रथम,द्दितीय र तृतीयको प्रमाणपत्र वितरण गरिएको कलेजका प्राचार्य दिपक बि-सी-ले बताउनुभयो । उक्त कार्यक्रममा अन्य कलेजहरुबाट पनि शिक्षक तथा विद्यार्थीहरु अवलोकन गर्न अाएको कुरा प्राचार्य बि-सी- ले बताउनु भयो ।
प्रेस काउन्सिलका कार्यबाहक अध्यक्ष तथा वरिष्ठ पत्रकार किशोर श्रेष्ठको रातो पार्सपोर्ट खारेज भएको छ । बुधबार साँझ प्रधानमन्त्री निवास बालुवाटारमा बसेको मन्त्री परिषद् बैठकले श्रेष्ठको विशेष सुविधासहितको रातो पार्सपोर्ट खारेज गरेको हो ।
न्युज २४ टेलिभिजनबाट संचालित सिधा कुरा जनतासँगका संचालक रवी लामिछानेको अमेरिकी नागरिकताको बिषयमा प्रेस काउन्सिलले छानविन शुरु गरेपछि पत्रकार श्रेष्ठको रातो पासपोर्टको बिषय पनि विबादमा तानिएको थियो ।
प्रेस काउन्सिलले सिधा कुरा जनतासँग कार्यक्रमका संचालक रवी लामिछानेको उजुरीमाथि छानविन शुरु गरेपछि लामिछानेले पनि श्रेष्ठको रातो पासपोर्टको बिषय छानविन हुनुपर्ने माग गर्दै आएका थिए । बुधबार बसेको मन्त्रीपरिषद् बैठकमा प्रधानमन्त्री ओलीको सिधा निर्देशनमा श्रेष्ठले लिएको रातो पार्सपोर्ट खारेजीको निर्णय गरेको हो । संयोग श्रेष्ठकी आमाको निधन भएकै दिन सरकारले उनको रातो पार्सपोर्ट खारेज गर्ने निर्णय गरेको छ ।
तत्कालिन एकीकृत नेकपा माओवादीका नेता कृष्णबहादुर महरा परराष्ट्रमन्त्री भएका बेला श्रेष्ठले रातो पासपोर्ट पाएका थिए । प्रेस काउन्सिलका अध्यक्षले रातो पासपोर्ट पाउने व्यबस्था भए पनि कार्यबहाक अध्यक्षले भने रातो पासपोर्ट पाउने व्यबस्था छैन ।